

ที่ ศธ ๐๖๕๒.๐๑/ วิทยาลัยเทคนิคอ่างทอง

เลขที่ ๒ ถ.เทศบาล ๑๐

ต.ตลาดหลวง อ.เมือง

จ.อ่างทอง ๑๔๐๐๐

วันที่.......เดือน...........................พ.ศ. ............

เรื่อง ขอความอนุเคราะห์ให้นักเรียน นักศึกษาทำกิจกรรมหรือบำเพ็ญประโยชน์

นมัสการ/เรียน ......................................................................................

ด้วยงานปกครอง วิทยาลัยเทคนิคอ่างทอง มีนโยบายให้นักเรียน นักศึกษาที่ถูกลงโทษหรือถูกสั่งตัดคะแนนความประพฤติตั้งแต่ ๕ – ๑๕ คะแนน ปฏิบัติกิจกรรมเพื่อปรับเปลี่ยนพฤติกรรมและให้บันทึกผลการ ทำกิจกรรมบำเพ็ญประโยชน์ แสดงรูปภาพประกอบกิจกรรม ตลอดจนลงนามเจ้าของสถานที่หรือผู้ดูแลบริเวณที่นักเรียน นักศึกษาทำกิจกรรมบำเพ็ญประโยชน์ โดยกำหนดให้การถูกตัดคะแนนความประพฤติ ๕ คะแนน ปฏิบัติกิจกรรมเป็นเวลา ๒ ชั่วโมง

ดังนั้น จึงใคร่ขอความอนุเคราะห์ให้นักเรียน นักศึกษา ได้ปฏิบัติกิจกรรมหรือบำเพ็ญประโยชน์ เพื่อปรับเปลี่ยนพฤติกรรมตามระเบียบวิทยาลัยเทคนิคอ่างทอง ว่าด้วยหลักเกณฑ์ในการพิจารณาโทษนักเรียน นักศึกษา พ.ศ.๒๕๖๒ ด้วย โดยมอบหมายภารกิจที่เห็นสมควรตามคะแนนความประพฤติที่ถูกสั่งตัด พร้อมทั้งขอความร่วมมือ ลงนามรับรอง แจ้งหมายเลขโทรศัพท์ลงในแบบฟอร์ม เพื่อเป็นหลักฐานสำหรับการตรวจสอบว่า นักเรียน นักศึกษา ปฏิบัติภารกิจบำเพ็ญประโยชน์จริง

จึงเรียนมาเพื่อโปรดให้ความร่วมมือ อนุเคราะห์ให้โอกาสนักเรียน นักศึกษาได้แก้ไขปรับเปลี่ยนพฤติกรรมบำเพ็ญประโยชน์ เพื่อเสริมสร้างพัฒนาผู้เรียนให้เป็นผู้มีระเบียบวินัยเคารพกติกาของการอยู่ร่วมกันในสังคมและเป็นผู้มีจิตอาสา ซึ่งเป็นคุณลักษณะอันพึงประสงค์ที่ดีงามต่อไป

กราบนมัสการ/ขอแสดงความนับถือ

(นายสุนทร โครพ)

หัวหน้างานปกครอง

ฝ่ายพัฒนากิจการนักเรียน นักศึกษา

งานปกครอง

โทรศัพท์ ๐ ๓๕๖๑ ๑๖๕๖, ๐ ๓๕๖๒ ๕๑๕๘ ต่อ ๑๔๒

โทรสาร ๐ ๓๕๖๑ ๑๗๒๖

Ams e – office : วิทยาลัยเทคนิคอ่างทอง